Diari Oficial de la Generalitat Valenciana


Sumari del DOGV 8865, del 24-07-2020 (2020/6126)

RESOLUCIÓ de 24 de juliol de 2020, de la consellera de Sanitat Universal i Salut Pública, per la qual es dona nova redacció a determinades mesures recollides en la Resolució de 17 de juliol de 2020, de la consellera de Sanitat Universal i Salut Pública, de modificació i adopció de mesures addicionals i complementàries de l'Acord de 19 de juny, del Consell, sobre mesures de prevenció enfront del Covid-19
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8865

Data del DOGV
:   24-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6126


Data del document
:   24-07-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * política sanitària
    * legislació
    * benestar social
    * assistència social
    * salut pública
    * malaltia infecciosa

RESOLUCIÓ de 24 de juliol de 2020, de la consellera de Sanitat Universal i Salut Pública, per la qual es dona nova redacció a determinades mesures recollides en la Resolució de 17 de juliol de 2020, de la consellera de Sanitat Universal i Salut Pública, de modificació i adopció de mesures addicionals i complementàries de l'Acord de 19 de juny, del Consell, sobre mesures de prevenció enfront del Covid-19 [2020/6126]  
  
Sent necessari concretar determinades mesures adoptades en la Resolució de 17 de juliol de 2020, de la consellera de Sanitat Universal i Salut Pública, de modificació i adopció de mesures addicionals i complementàries de l'Acord de 19 de juny, del Consell, sobre mesures de prevenció enfront del Covid-19, a fi d'assegurar i donar prevalença a l'ús de la màscara en tot moment, resolc donar nova redacció als següents punts:  
  
Primer  
En el punt 2.1.2.2 relatiu a cinemes, teatres, auditoris, circs de carpa, locals i espais tancats, així com en els recintes i espais oberts, tots ells destinats a actes i espectacles culturals, de l'annex I de l'Acord de 19 de juny, del Consell,   
  
On diu:  
«3.7.4 Cinemes, teatres, auditoris, circs de carpa, locals i espais tancats, així com en els recintes i espais oberts, tots ells destinats a actes i espectacles culturals.  
1. Els cinemes, teatres, auditoris, circs de carpa i, en general, locals i espais tancats, així com els recintes i espais oberts, tots ells destinats a actes i espectacles culturals, podran desenvolupar la seua activitat limitant la seua ocupació al 75 per cent de l'aforament autoritzat per a cada espai, sempre que es mantinga la distància mínima interpersonal de 1,5 metres. La distància mínima no s'aplicarà en cas de grups formats per persones convivents».  
  
Ha de dir:  
«3.7.4 Cinemes, teatres, auditoris, circs de carpa, locals i espais tancats, així com en els recintes i espais oberts, tots ells destinats a actes i espectacles culturals.  
1. Els cinemes, teatres, auditoris, circs de carpa, locals i espais tancats, així com en els recintes i espais oberts, tots ells destinats a actes i espais culturals, podran desenvolupar la seua activitat limitant la seua ocupació al 75 per cent de l'aforament autoritzat per a cada espai, fent ús de la màscara en tot moment».  
  
Segon  
En el punt 1.2.9.3 relatiu a concerts i festivals amb espai de ball, de l'annex I de l'Acord de 19 de juny, del Consell,  
  
On diu:  
«1. Els concerts i festivals amb espai de ball es realitzaran en espais delimitats amb un aforament màxim del 75 per cent de la seua capacitat i assegurant la distància mínima interpersonal de 1,5 metres i l'ús obligatori de màscares».  
  
Ha de dir:  
«1. Els concerts i festivals amb espai de ball es realitzaran en espais delimitats amb un aforament màxim del 75 per cent de la seua capacitat, seient assignat i assegurant l'ús obligatori de màscares».  
  
Tercer  
En el punt 3.10.1 relatiu a mesures relatives a congressos, trobades, reunions de negoci, conferències i esdeveniments, de l'annex I de l'Acord de 19 de juny, del Consell,  
  
On diu:  
«1. La celebració de congressos, trobades, reunions de negoci, conferències i esdeveniments promoguts per qualssevol entitats de naturalesa pública o privada, es durà a terme sense superar en cap cas el 75 per cent de l'aforament dels pavellons de congressos, sales de conferències o multiusos, i altres establiments i instal·lacions similars, incloent les de les institucions firals de la Comunitat Valenciana, i respectant el manteniment de la distància mínima interpersonal de 1,5 metres i l'ús de màscara».  
  
Ha de dir:  
«1. La celebració de congressos, trobades, reunions de negoci, conferències i esdeveniments promoguts per qualssevol entitats de naturalesa pública o privada, es durà a terme sense superar en cap cas el 75 per cent de l'aforament dels pavellons de congressos, sales de conferències o multiusos, i altres establiments i instal·lacions similars, incloent les de les institucions firals de la Comunitat Valenciana, i fent ús de màscara en tot moment».  
  
Quart  
En el punt 3.21.4 c) i d) relatiu a esdeveniments i activitats esportives, de l'annex I de l'Acord de 19 de juny, del Consell,  
  
On diu:  
«4. Esdeveniments i activitats esportives.  
[?]  
c) Els esdeveniments o activitats esportives que es realitzen a l'aire lliure, en espais naturals o en la via pública, hauran de desenvolupar-se evitant les aglomeracions de públic. En cas d'instal·lacions provisionals de graderies, o delimitació d'espais reservats al públic, no es podrà superar el 75% de l'aforament ordinari, i s'haurà de garantir la distància mínima de seguretat recomanada per les autoritats sanitàries entre els assistents i l'ús obligatori de màscara.  
d) Els esdeveniments o activitats esportives que es realitzen en instal·lacions obertes o tancades podran desenvolupar-se amb presència de públic, sempre que no se supere l'aforament del 75% de la instal·lació. En tot cas, s'haurà de garantir la distància mínima de seguretat recomanada per les autoritats sanitàries entre els assistents i l'ús obligatori de màscara.  
?».  
  
Ha de dir:  
«4. Esdeveniments i activitats esportives.  
[?]  
c) Els esdeveniments o activitats esportives que es realitzen a l'aire lliure, en espais naturals o en la via pública, hauran de desenvolupar-se evitant les aglomeracions de públic. En cas d'instal·lacions provisionals de graderies, o delimitació d'espais reservats al públic, no es podrà superar el 75% de l'aforament ordinari, i s'haurà de garantir l'ús obligatori de màscara.  
d) Els esdeveniments o activitats esportives que es realitzen en instal·lacions obertes o tancades podran desenvolupar-se amb presència de públic, sempre que no se supere l'aforament del 75% de la instal·lació. En tot cas, s'haurà de garantir l'ús obligatori de màscara».  
  
València, 24 de juliol de 2020.- La consellera de Sanitat Universal i Salut Pública: Ana Barceló Chico.